Marija Jovanović (n. 26 decembrie 1985, în Podgorica, Muntenegru) este o jucătoare de handbal din Muntenegru care evoluează la echipa de handbal CS Oltchim Râmnicu Vâlcea și pentru echipa națională de handbal feminin a Muntenegrului. A făcut parte din echipa națională a Muntenegrului la Campionatul European de Handbal Feminin din 2010. Muntenegru s-a clasat pe locul 6, iar Jovanović a fost pe lista marcatoarelor turneului, cu 31 de goluri marcate.